LISA 3 	Maleva pealiku 2026. aasta käskkirja “Laskeharjutuste P.2, 
		A.4, 	A.7, 	TR.2 
(modifitseeritud) 	ning 	rühmade vahelise 	laskevõistluse 	maleva rändkarikale läbiviimine“ juurde 
 
 
 
 
SAKALA MALEVA 2026. a RÜHMADE VAHELINE 
LASKEVÕISTLUS MALEVA RÄNDKARIKALE JUHEND
 
 
I EESMÄRK: 
 
· Selgitada välja 2026 a. parim Sakala maleva allüksus lahingrelvadest laskmises. 
· Propageerida laskmist Kaitseliidu tegevliikmete hulgas. 
· Tõsta Kaitseliidu tegevliikmete laskeoskuse taset. 
 
 
II AEG  JA  KOHT: 
 
Võistlus toimub 20. september 2026 a. Sakala maleva Väluste 300 m ja 500 m lasketiirus, algusega kell 10.00. 
 
 
III OSAVÕTJAD: 
 
Võistlusele on kutsutud: 
 
Lehola üksikrühm 
Lembitu üksikkompanii (kõik allüksused) 
Linnuse üksikkompanii (kõik allüksused) 
Ümera üksikkompanii (kõik allüksused) 
Karksi malevkond (kõik allüksused) 
Naiskodukaitse Sakala ringkonna võistkond
Sakala maleva rahuaja staap 
 
· Iga allüksus saab võistlusel osaleda vaid ühe võistkonnaga (Lehola üksikrühmal ning Naiskodukaitse Sakala ringkonnal on lubatud vastavalt liikmete arvule osaleda kahe võistkonnaga). 
· Võistkonna koosseisu kuulub 5 võistlejat (võistkonna esindaja peab sooritama üllatusülesande, mille sisu tutvustatakse võistluse päeval). 
· Võistkonna liikmed peavad olema Sakala maleva vastava allüksuse või Naiskodukaitse Sakala ringkonna liikmed. 
 
 
IV REGISTREERIMINE: 
 
· Allüksuste pealikel esitada võistkondade nimekirjad maleva relvastusspetsialistile Imre Kold´ ile hiljemalt 16. september 2026. a kell 17.00 e-maili imre.kold@kaitseliit.ee teel, viivituse korral teatada viivituse põhjus ja täpsustada registreerimislehe esitamise aeg. 
· Kui võistkonna koosseis ei ole teada võib registreerida ka ainult võistkonna osalemise ning võistlejate nimed esitatakse hiljemalt 20. september 2026 a. kell 09:45. 
 
Registreerimislehel näidata ära: 
 
1. võistleja auaste, 
2. võistleja ees- ja perekonnanimi, 
3. allüksus, 
4. Kaitseliidu liikmelisus, 
5. võistlusala (harjutuse number, näidata millist harjutust võistleja sooritab). 
 
 
V VÕISTLUSE  AJAKAVA  JA  TINGIMUSED: 
 
20. september 2026 a. 
 
09.15 - 09.45 	kogunemine Väluste laskeväljal, ettevalmistus, mandaat. 
09.45 - 10.15 	OT eeskirjade, võistlustingimuste ja päevakava tutvustamine, relvade ja varustuse kontroll, riviülevaatus. 
	10.15 - 10.30 	rivistus, võistluse avamine. 
	10.30 - 15.30 	võistlus. 
15.30 - 17.00 	autasustamine, võistluse lõpetamine, laskevälja korrastamine. 
 
· Võistkond koosneb viiest võistlejast, iga võistkonna liige võib sooritada vaid ühe harjutuse, sama võistleja kasutamine teise harjutuse sooritamisel on keelatud.  
· Harjutuse sooritanud võistlejaid võib laskevõistluse žürii kasutada abikohtunikena või võistluse läbiviimiseks vajaliku personalina, kui selleks tekib vajadus. 
· Võistkond võib olla alakomplekteeritud (puududa võib üks võistleja, sooritamata jääv harjutus annab tulemuse null punkti), võistkonnast ei tohi puududa esindaja. 
 
 
VI VÕISTLUSALAD  ( LASKEHARJUTUSED ): 
 
HARJUTUS 1 	Sooritatakse 20 võistluslasku (ajalise piiranguga) 9 mm püstolist Glock P80, distantsilt 10-25 m püstoli märklehte. 
2 laskeseeriat, igas seerias 10 võistluslasku püsti laskeasendist, käte asend – vaba. 
Harjutust sooritab üks võistleja, proovilaske sooritatakse 5. 
 

HARJUTUS 2 	Sooritatakse 30 võistluslasku (ajalise piiranguga) 5,56 mm või 7,62 mm vintraudsest relvast LA-R20 Rahe / AK-4 / H&K G3 / M-14 distantsilt 25-100 m jalaväesihtmärk nr 4 (rinnakuju). 
3 laskeseeriat, 10 võistluslasku lamades (100 m), 10 võistluslasku põlvelt (50 m), 10 võistluslasku püsti (25 m). Kasutatakse ainult mehhaanilisi sihikuid. 
Harjutust sooritab üks võistleja, proovilaske sooritatakse 5. 
 
	HARJUTUS 3 	Sooritatakse 20 võistluslasku (ajalise piiranguga) 5,56 mm või 7,62 
mm vintraudsest relvast LA-R20 Rahe / AK-4 / H&K G3 / M-14 distantsilt 200 m jalaväesihtmärki (poolkuju). 
2 laskeseeriat, igas seerias 10 võistluslasku lamades laskeasendist. Kasutatakse ainult mehhaanilisi sihikuid. Harjutust sooritab üks võistleja, proovilaske sooritatakse 5. 

	HARJUTUS 4 	Sooritatakse 20 võistluslasku (ajalise piiranguga) 5,56 mm või 7,62 
mm vintraudsest relvast LA-R20 Rahe / AK-4 / H&K G3 / M-14 distantsilt 300 m jalaväesihtmärki (poolkuju). 
2 laskeseeriat, igas seerias 10 võistluslasku lamades laskeasendist. Lubatud kasutada nii punatäpp kui optilisi sihikuid ning suurendusi. Harjutust sooritab üks võistleja, proovilaske sooritatakse 5. 
 
 
VII TULEMUSTE  ARVESTAMINE: 
 
· Harjutuste 1-4 võistkondlike tulemuste arvestamisel saab suurima punktisumma  kõrgeima tabamuste skoori saavutanud võistkond. Võistkondlik kõrgeim võimalik punktisumma on võrdeline võistlusel osalevate võistkondade arvuga.
· Individuaalarvestuses osutub parimaks laskur, kes saavutab oma harjutuses enim punkte. 
· Võrdsete punktisummade korral osutub võitjaks individuaalarvestuses või võistkondlikus arvestuses osalev võistkond kellel on rohkem tabamusi „kümme”, võrdsete tabamuste arvu „kümme“ korral tabamusi „üheksa“ jne.
· Harjutus 5 (üllatusülesanne) punktid liidetakse võistkondlikule punktisummale. Ülesande hindamiskriteeriumeid tutvustatakse enne ülesande sooritamist.

 
VIII PROTESTID: 
 
· Protestid esitada kirjalikult peakohtunikule 30 minuti jooksul peale vaidlusaluse sündmuse toimumist, protesti esitajaks on võitkonna esindaja. 
· Hilisemaid ja suulisi proteste kohtunike kogu arvesse ei võta. 
· Protesti esitamine on tasuline, protestitagatis maksumusega 20 € tagastatakse ainult protesti rahuldamisel. 
 
 
IX AUTASUSTAMINE: 
 
· Võistkondlikus arvestuses enim punkte saavutanud võistkonda autasustatakse rändkarikaga, kolme parimat võistkonda medali ja diplomiga. 
· Individuaalarvestuses autasustatakse iga harjutuse kolme parimat sooritajat  medali ja diplomiga. 
 
 
X ORGANISEERIMINE: 
 
· Võistluse organiseerib Sakala malev staap. 
· Võistkondade osalemise võistlusel ja selleks vajaliku tagab iga allüksus ise (transport maleva staapi, varustus, nõuetekohane vormiriietus). 
· Võistluseks vajaliku relvastuse (9 mm püstoli Glock P80), 5,56 mm või 7,62 mm vintraudse relva LA-R20 Rahe / AK-4 / H&K G3 / M-14) väljastab maleva relvur relvahoidlast, laskemoona, individuaalsete kaitsevahendite (kaitseprillid, kõrvaklapid ja/või kõrvatropid), märklehtede (sihtmärkide) väljastamise ning toitlustamise kindlustab Sakala maleva staap võistluspaigas.  
· Võistluse peakohtunik, žürii liikmed ja lasketulemuste arvestamise komisjon määratakse malevapealiku käskkirjaga. 
 
 
XI MUUD  KÜSIMUSED: 
 
· Võistlejatel olla kohal Väluste laskeväljal hiljemalt kell 09.45. 
· Võistlejad, kes soovivad transporti maleva staabist Väluste laskeväljale, teavitavad sellest korraldajat võistkonna registreerimisel. 
· Võistlejate kohustuslik varustus on välivorm, poolsaapad, kiiver, komplekteeritud (moonataskutega) rakmed või lahingvest. 
· Kaitseliitlastel kanda korrektset määrustikule ja vormikandmise eeskirjale vastavat Eesti Kaitseväe välivormi koos Kaitseliidu embleemi ja auastmetunnustega. 
· Transpordi maleva staapi ja sealt kodukohta, samuti võistluseks vajalike relvade ja varustuse väljavõtmise ja tagastamise maleva relvahoidlasse ning relvade hoolduse korraldab iga võistkond ise. 
· Võistluse sooritamise ajal ei ole lubatud laskepaigas viibida kõrvalistel isikutel (võistluse lõpetanud või sooritust ootav võistleja). 
· Võistlusel on keelatud kasutada laskespordiks mõeldud spetsiaalriietust, varustust, optilist või punatäppsihikut (v.a. vaatlusseadmed) ning muid abivahendeid. 
· Harjutus 4 sooritamisel on lubatud kasutada optilist ja/või punatäppsihikut, suurendusi ning relva tuge, nt harkjalg, seljakott vms.
· Kasutada on lubatud ainult põlvekaitsmeid, põlvekotti, alusmatti (ka põlvetoena) ning relvarihma. 
· Lamades laskeasendist laskmisel peavad käte küünarvarred (küünarnukist randmeni) ja relv (sh padrunisalv) olema selgelt eraldatud laskekoha pinnast ning kõikidest kõrvalistest esemetest (va Harjutus 4). 
· Kõik käesolevas juhendis reglementeerimata küsimused lahendab kohtunike kogu võistluse toimumise käigus hääletamise teel, häälte võrdsuse korral omab otsustavat kaalu peakohtuniku hääl. 

 
 
 
Koostas: 	Imre Kold Veebel 
Sakala malev 
 
